पिछले एक साल में जो संसोधन की बाते हुई उसमे दो तरह के संसोधन की बात की गई, एक सात बूंदे संसोधन और दूसरी धारा २७४ की संसोधन। सात बूंदे संसोधन में सरकार ने जो प्रस्ताव लाया था उस प्रस्ताव से मधेसियों को कुछ हासिल होने वाला नही था इसलिए उसमे परिमार्जन करने के बाद दर्ता कराने की बात कही गई लेकिन वह आज तक नही हुआ। अब धारा २७४ की जो संसोधन प्रस्ताव दर्ता हुआ है उस पर एक नजर डालें। नेपाल के संविधान २०७२ के भाग ३१ अंतर्गत धारा २७४ है जिसमे संविधान किस तरह संसोधन हो सकती है वह प्रवधान रखी गई है। मधेसवादी पार्टीयों की माने तो उनका कहना है कि इस धारा को संसोधन किये बिना संविधान संसोधन नही हो सकती है। उनकी बात को मानते हुए नेपाल सरकार ने धारा २७४ संसोधन के लिए विधेयक लाया जिसमे कुल पाँच धारा/उपधारा संसोधन होनी है। इस संसोधन विधेयक में क्रम संख्या १ में धारा ७ के संसोधन की बात है जिसे यहां नही लिया जा रहा। संसोधन विधेयक के क्रम संख्या २ में धारा २७४ के उपधारा ४ को संसोधन की बात है और उसमें प्रदेश की सीमांकन बदलने के प्रावधान की बात कही गई है जिसमे “सहमति” शब्द को हटाकर “परामर्श” शब्द रखी जायेगी। संसोधन विधेयक के क्रम संख्या ३ में उपधारा ४ के खण्ड (क) के संसोधन की बात लिखी हुई है, जबकि नेपाल के संविधान २०७२ के धारा २७४ के उपधारा ४ अंतर्गत खण्ड (क) है ही नही। जो खण्ड है ही नही उसमे संसोधन की बात कहाँ ? फिर भी क्रम संख्या ३ में कही गई है कि धारा २७४ के उपधारा ४ के खण्ड क से “सबै” शब्द हटाइने, अर्थात उस खण्ड क में जो “सभी” शब्द है वह हटाया जाएगा। अब बताइये जो खण्ड ही नही उसका व्यख्या भी हो रहा है और संसोधन भी ! इसी तरह संसोधन विधयेक के क्रम संख्या ४ में धारा २७४ के उपधारा ८ से “सभी” शब्द हटाने की बात कही गई है जब कि धारा २७४ के उपधारा ८ में भी कहीं भी “सभी” शब्द का जिक्र नही। इस तरह संविधान संसोधन का जो विधेयक सरकार ने दर्ता करवाई उसमे संविधान में जो शब्द और जो खण्ड है ही नही उसको संसोधन करने की बात कर रही है। वैसा संसोधन किसके लिए, क्यो ? और ऐसा संसोधन को वैतरणी की गाय बना कर बड़े बड़े दिग्गज पार उतरना चाहते हैं।